ai4bharat/Pralekha huggingface dataset:
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਯਾਤਰਾ ਦੇ ਦੌਰਾਨ ਸਭ ਪ੍ਰਕਾਰ ਦੀ ਪੁੱਛਗਿਛ / ਸ਼ਿਕਾਇਤਾਂ / ਸਹਾਇਤਾ ਲਈ ਏਕੀਕ੍ਰਿਤ ਰੇਲ ਮਦਦ ਹੈਲਪਲਾਈਨ ਨੰਬਰ “139” ਦਾ ਐਲਾਨ ਕੀਤਾ
ਔਸਤ ਅਧਾਰ ‘ਤੇ , ਰੇਲ ਮਦਦ ਹੈਲਪਲਾਈਨ 139 ਰੋਜਾਨਾ 3,44,513 ਕਾਲਾਂ ਅਤੇ ਐੱਸਐੱਮਐੱਸ ਪ੍ਰਾਪਤ ਕਰਦੀ ਹੈ
ਰੇਲ ਮੰਤਰਾਲੇ ਨੇ ਯਾਤਰੀਆਂ ਨੂੰ ਸੂਚਿਤ ਤੇ ਸਿੱਖਿਅਤ ਕਰਨ ਲਈ ਸੋਸ਼ਲ ਮੀਡੀਆ ਅਭਿਯਾਨ # ਵੰਨਰੇਲਵੰਨਹੈਲਪਲਾਈਨ 139 ਲਾਂਚ ਕੀਤਾ
139 ਦੀ ਸੁਵਿਧਾ 12 ਭਾਸ਼ਾਵਾਂ ਵਿੱਚ ਉਪਲੱਬਧ ਹੈ
ਰੇਲ ਯਾਤਰਾ ਦੇ ਦੌਰਾਨ ਸ਼ਿਕਾਇਤਾਂ ਅਤੇ ਪੁੱਛਗਿੱਛ ਲਈ ਵਿਵਿਧ ਹੈਲਪਲਾਈਨ ਨੰਬਰਾਂ ਨੂੰ ਲੈ ਕੇ ਹੋਣ ਵਾਲੀ ਅਸੁਵਿਧਾ ਨੂੰ ਦੂਰ ਕਰਨ ਲਈ, ਭਾਰਤੀ ਰੇਲ ਨੇ ਯਾਤਰਾ ਦੇ ਦੌਰਾਨ ਸ਼ਿਕਾਇਤਾਂ ਅਤੇ ਪੁੱਛਗਿੱਛ ਦੇ ਜਲਦੀ ਸਮਾਧਾਨ ਲਈ ਸਾਰੇ ਰੇਲਵੇ ਹੈਲਪਲਾਈਨ ਨੂੰ ਸਿੰਗਲ ਨੰਬਰ 139  ਵਿੱਚ ਏਕੀਕ੍ਰਿਤ ਕਰ ਦਿੱਤਾ ਹੈ । ਨਵੇਂ ਹੈਲਪਲਾਈਨ ਨੰਬਰ 139 ਦੇ ਸਾਰੇ ਵਰਤਮਾਨ ਹੈਲਪਲਾਈਨ ਨੰਬਰਾਂ ਦੀ ਜਗ੍ਹਾ ਲੈਣ ਦੇ ਬਾਅਦ ,ਯਾਤਰੀਆਂ ਲਈ ਇਸ ਨੰਬਰ ਨੂੰ ਯਾਦ ਰੱਖਣਾ ਅਤੇ ਯਾਤਰਾ ਦੇ ਦੌਰਾਨ ਉਨ੍ਹਾਂ ਦੀ ਸਾਰੇ ਪ੍ਰਕਾਰ ਦੀਆਂ ਜ਼ਰੂਰਤਾਂ ਲਈ ਰੇਲਵੇ ਦੇ ਨਾਲ ਕਨੈਕਟ ਕਰਨਾ ਅਸਾਨ ਹੋ ਜਾਵੇਗਾ ।
ਰੇਲਵੇ ਦੀਆਂ ਵੱਖ - ਵੱਖ ਸ਼ਿਕਾਇਤਾ ਹੈਲਪਲਾਈਨਾਂ ਨੂੰ ਪਿਛਲੇ ਸਾਲ ਬੰਦ ਕਰ ਦਿੱਤਾ ਗਿਆ ਸੀ । ਹੁਣ ਹੈਲਪਲਾਈਨ ਨੰ. 182 ਵੀ ਪਹਿਲੀ ਅਪ੍ਰੈਲ, 2021 ਤੋਂ ਬੰਦ ਹੋ ਜਾਵੇਗੀ ਅਤੇ 139 ਵਿੱਚ ਮਿਲ ਜਾਵੇਗੀ ।
ਹੈਲਪਲਾਈਨ 139 ਬਾਰ੍ਹਾਂ ਭਾਸ਼ਾਵਾਂ ਵਿੱਚ ਉਪਲੱਬਧ ਹੋਵੇਗੀ । ਯਾਤਰੀ ਆਈਵੀਆਰਐੱਸ  ਦਾ ਚੋਣ ਕਰ ਸਕਦੇ ਹਨ ਜਾਂਦਬਾਉਣ ‘ਤੇ ਕਾਲਸੈਂਟਰ ਐਕਜੀਕਿਊਟਿਵ ਤੋਂ ਸਿੱਧੇ ਕਨੈਕਟ ਕਰ ਸਕਦੇ ਹਨ । 139 ‘ਤੇ ਕਾਲ ਕਰਨ ਲਈ ਕਿਸੇ ਸਮਾਰਟਫੋਨ ਦੀ ਕੋਈ ਜ਼ਰੂਰਤ ਨਹੀਂ ਹੈ , ਇਸ ਪ੍ਰਕਾਰ ਸਾਰੇ ਮੋਬਾਇਲ ਯੂਜਰਾਂ ਨੂੰ ਅਸਾਨੀ ਹੋ ਜਾਵੇਗੀ।
ਵਰਣਨਯੋਗ ਹੈ ਕਿ ਇੱਕ ਔਸਤ ਅਧਾਰ ‘ਤੇ ਹੈਲਪਲਾਈਨ 139 ਰੋਜਾਨਾ 3,44,513 ਕਾਲਾਂ ਅਤੇ ਐੱਸਐੱਮਐੱਸ ਪ੍ਰਾਪਤ ਕਰਦੀ ਹੈ ।
139 ਹੈਲਪਲਾਈਨ  ਦਾ ਮੈਨਿਊ ਨਿਮਨਲਿਖਿਤ ਹੈ –
· ਸੁਰੱਖਿਆ ਅਤੇ ਮੈਡੀਕਲ ਸਹਾਇਤਾ ਲਈ ਯਾਤਰੀ ਨੂੰ 1 ਦਬਾਉਣਾ ਹੈ , ਜੋ ਤੁਰੰਤ ਕਾਲ ਸੈਂਟਰ ਐਕਜੀਕਿਊਟਿਵ ਨਾਲ ਕਨੈਕਟ ਹੋ ਜਾਂਦਾ ਹੈ।
· ਪੁੱਛਗਿਛ ਦੇ ਲਈ , ਯਾਤਰੀ ਨੂੰ 2 ਦਬਾਉਣਾ ਹੈ ਅਤੇ ਸਭ ਮੈਨਿਊ ਵਿੱਚ ਪੀਐੱਨਆਰ ਸਥਿਤੀ ਰੇਲਗੱਡੀ ਦੇ ਆਉਣ / ਜਾਣ , ਸੀਟਾਂ ਦੀ ਉਪਲੱਬਧਤਾ , ਕਿਰਾਏ ਸਬੰਧੀ ਪੁੱਛਗਿਛ, ਟਿਕਟ ਬੁਕਿੰਗ, ਸਿਸਟਮ ਟਿਕਟ ਕੈਂਸੀਲੇਸ਼ਨ, ਵੇਕ ਅੱਪ ਅਲਾਰਮ ਫੈਸੀਲਿਟੀ/ ਡੈਸਟੀਨੇਸ਼ਨ ਅਲਰਟ, ਵੀਲਚੇਅਰ ਬੁਕਿੰਗ, ਮੀਲ ਬੁਕਿੰਗ ਪ੍ਰਾਪਤ ਕੀਤਾ ਜਾ ਸਕਦਾ ਹੈ ।
· ਸਧਾਰਨ ਸ਼ਿਕਾਇਤਾ ਲਈ ਯਾਤਰੀ 4 ਦਬਾਉਣ ।
· ਚੌਕਸੀ ਸੰਬੰਧੀ ਸ਼ਿਕਾਇਤਾਂ ਲਈ ਯਾਤਰੀ 5 ਦਬਾਉਣ ।
· ਪਾਰਸਲ ਅਤੇ ਸਾਮਾਨ ਸੰਬੰਧੀ ਪੁੱਛਗਿਛ ਲਈ ਯਾਤਰੀ 6 ਦਬਾਉਣ ।
· ਆਈਆਰਸੀਟੀਸੀ ਅੱਪਰੇਟਿਡ ਰੇਲਗੱਡੀ ਪੁੱਛਗਿਛ ਲਈ ਯਾਤਰੀ 7 ਦਬਾਉਣ ।
· ਸ਼ਿਕਾਇਤਾਂ ਦੀ ਸਥਿਤੀ ਲਈ ਯਾਤਰੀ 9 ਦਬਾਉਣ ।
· ਕਾਲ ਸੈਂਟਰ ਐਕਜੀਕਿਊਟਿਵ ਨਾਲ ਗੱਲ ਕਰਨ ਲਈ ਯਾਤਰੀਦਬਾਉਣ।
ਰੇਲ ਮੰਤਰਾਲੇ ਨੇ ਯਾਤਰੀਆਂ ਨੂੰ ਸੂਚਿਤ ਕਰਨ ਅਤੇ ਉਨ੍ਹਾਂ ਨੂੰ ਜਾਗਰੂਕ ਕਰਨ ਲਈ ਸੋਸ਼ਲ ਮੀਡੀਆ ਅਭਿਯਾਨ # OneRailOneHelpline139 ਵੀ ਲਾਂਚ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਨਵੇਂ ਸਾਲ 'ਤੇ ਪ੍ਰਧਾਨ ਮੰਤਰੀ ਵੱਲੋਂ ਟੈਲੀਫੋਨ ਕਾਲਾਂ
ਨਵੇਂ ਸਾਲ ਦੇ ਅਵਸਰ ‘ਤੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਭੂਟਾਨ ਦੇ ਨਰੇਸ਼ ਮਹਾਮਹਿਮ ਜਿਗਮੇ ਖੇਸਰ ਨਾਮਗਿਯਾਲ ਵਾਂਗਚੁਕ  ਅਤੇ ਪ੍ਰਧਾਨ ਮੰਤਰੀ ਸ਼੍ਰੀ ਲਯੋਚੇਨ ਡਾ. ਐੱਲ ਸ਼ੇਰਿੰਗ  Lotay Tshering), ਸ਼੍ਰੀਲੰਕਾ ਦੇ ਰਾਸ਼ਟਰਪਤੀ, ਸ਼੍ਰੀ ਗੋਤਾਬਾਯਾ ਰਾਜਪਕਸ਼ੇ  ਅਤੇ ਪ੍ਰਧਾਨ ਮੰਤਰੀ ਮੰਹਿਦਾ ਰਾਜਪਕਸ਼ੇ, ਮਾਲਦੀਵ ਦੇ ਰਾਸ਼ਟਰਪਤੀ, ਸ਼੍ਰੀ ਇਬਰਾਹਿਮ ਮੋਹੰਮਦ ਸੋਲਿਹ  , ਨੇਪਾਲ ਦੇ ਪ੍ਰਧਾਨ ਮੰਤਰੀ, ਸ਼੍ਰੀ ਕੇਪੀ ਸ਼ਰਮਾ ਓਲੀ ਅਤੇ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ, ਸੁਸ਼੍ਰੀ ਸ਼ੇਖ ਹਸੀਨਾ ਨਾਲ ਟੈਲੀਫੋਨ ‘ਤੇ ਗੱਲਬਾਤ ਕੀਤੀ ।
ਪ੍ਰਧਾਨ ਮੰਤਰੀ ਨੇ ਇਨ੍ਹਾਂ ਨੇਤਾਵਾਂ ਨੂੰ ਆਪਣੇ ਅਤੇ ਭਾਰਤ ਦੀ ਜਨਤਾ ਵੱਲੋਂ ਨਵੇਂ ਵਰ੍ਹੇ ਦੀਆਂ ਸ਼ੁਭਕਾਮਨਾਵਾਂ ਦਿੱਤੀਆਂ। ਉਨ੍ਹਾਂ ਨੇ ‘ਗੁਆਂਢੀ ਪਹਿਲਾਂ’ ਦੀ ਨੀਤੀ ਲਈ ਪ੍ਰਤੀਬੱਧਤਾ ਅਤੇ ਖੇਤਰ ਦੇ ਆਪਣੇ ਮਿੱਤਰ ਅਤੇ ਸਹਿਯੋਗੀ ਦੇਸ਼ਾਂ ਵਿੱਚ ਸਾਂਝੀ ਸ਼ਾਂਤੀ, ਸੁਰੱਖਿਆ, ਸਮ੍ਰਿੱਧੀ ਅਤੇ ਪ੍ਰਗਤੀ ਬਾਰੇ ਭਾਰਤ ਦੇ ਵਿਜ਼ਨ ‘ਤੇ ਜ਼ੋਰ ਦਿੱਤਾ ।
ਭੂਟਾਨ ਨਰੇਸ਼ ਨਾਲ ਗੱਲਬਾਤ ਵਿੱਚ ਪ੍ਰਧਾਨ ਮੰਤਰੀ ਨੇ ਭਾਰਤ ਅਤੇ ਭੂਟਾਨ ਦਰਮਿਆਨ ਪਿਛਲੇ ਵਰ੍ਹੇ ਦੀਆਂ ਉਨ੍ਹਾਂ ਪ੍ਰਮੁੱਖ ਉਪਲੱਬਧੀਆਂ ਨੂੰ ਉਜ਼ਾਗਰ ਕੀਤਾ ਜਿਨ੍ਹਾਂ ਦੀ ਵਜ੍ਹਾ ਨਾਲ ਭਾਰਤ ਅਤੇ ਭੂਟਾਨ ਦੇ ਆਪਸੀ ਰਿਸ਼ਤੇ ਵਿੱਚ ਹੋਰ ਮਜ਼ਬੂਤੀ ਆਈ । ਪ੍ਰਧਾਨ ਮੰਤਰੀ ਨੇ ਇਸ ਅਵਸਰ ‘ਤੇ ਭੂਟਾਨ ਦੀ ਆਪਣੀ ਪਿਛਲੀ ਯਾਤਰਾ ਦੇ ਮੌਕੇ ਉੱਤੇ ਉੱਥੇ ਦੇ ਲੋਕਾਂ ਤੋਂ ਮਿਲੇ ਸਨੇਹ ਅਤੇ ਆਤਮੀਅਤਾ ਨੂੰ ਯਾਦ ਕੀਤਾ। ਉਨ੍ਹਾਂ ਨੇ ਦੋਹਾਂ ਦੇਸ਼ਾਂ ਦੇ ਨੌਜਵਾਨਾਂ ਦਰਮਿਆਨ ਮੇਲ-ਜੋਲ ਵਧਾਉਣ ਦੀ ਜ਼ਰੂਰਤ ‘ਤੇ ਜ਼ੋਰ ਦਿੱਤਾ ਅਤੇ ਕਿਹਾ ਕਿ ਉਹ ਭੂਟਾਨ ਨਰੇਸ਼ ਦੀ ਅਗਲੀ ਭਾਰਤ ਯਾਤਰਾ ਨੂੰ ਲੈ ਕੇ ਕਾਫ਼ੀ ਉਤਸਾਹਿਤ ਹਨ ।
ਸ਼੍ਰੀਲੰਕਾ ਦੇ ਰਾਸ਼ਟਰਪਤੀ ਸ਼੍ਰੀ ਗੋਤਾਬਾਯਾ ਰਾਜਪਕਸ਼ੇ ਨੇ ਪ੍ਰਧਾਨ ਮੰਤਰੀ ਦੇ ਵਧਾਈ ਸੰਦੇਸ਼ ਦਾ ਬੜੇ ਗਰਮਜੋਸ਼ੀ ਨਾਲ ਜਵਾਬ ਦਿੱਤਾ ਅਤੇ ਵਿਸ਼ਵਾਸ ਪ੍ਰਗਟਾਇਆ ਕਿ ਭਾਰਤ ਅਤੇ ਸ਼੍ਰੀਲੰਕਾ 2020 ਵਿੱਚ ਆਪਣੇ ਸਬੰਧਾਂ ਨੂੰ ਹੋਰ ਮਜ਼ਬੂਤ ਬਣਾਉਣਗੇ । ਦੋਹਾਂ ਨੇਤਾਵਾਂ ਨੇ ਇਸ ਦਿਸ਼ਾ ਵਿੱਚ ਮਿਲ ਕੇ ਕੰਮ ਕਰਨ ਦੀ ਪ੍ਰਤੀਬੱਧਤਾ ਵੀ ਦੁਹਰਾਈ ।
ਸ਼੍ਰੀਲੰਕਾ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਮੰਹਿਦਾ ਰਾਜਪਕਸ਼ੇ ਨਾਲ ਗੱਲਬਾਤ ਕਰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਦੁਹਰਾਇਆ ਕਿ ਭਾਰਤ ਸ਼੍ਰੀਲੰਕਾ ਨਾਲ ਆਪਣੇ ਸਬੰਧਾਂ ਨੂੰ ਹੋਰ ਮਜ਼ਬੂਤ ਬਣਾਉਣ ਲਈ ਪ੍ਰਤੀਬੱਧ ਹੈ । ਸ਼੍ਰੀ ਰਾਜਪਕਸ਼ੇ ਨੇ ਇਸ ਨਿੱਘੀਆਂ ਸ਼ੁਭਕਾਮਨਾਵਾਂ ਦਾ ਆਦਾਨ-ਪ੍ਰਧਾਨ ਕੀਤਾ ਅਤੇ ਦੋਹਾਂ ਦੇਸ਼ਾਂ ਦਰਮਿਆਨ ਸੰਬਧਾਂ ਨੂੰ ਹੋਰ ਵਿਸਤਾਰ ਦੇਣ ਦੀ ਇੱਛਾ ਪ੍ਰਗਟਾਈ ।
ਪ੍ਰਧਾਨ ਮੰਤਰੀ ਮੋਦੀ ਨੇ ਮਾਲਦੀਵ ਦੇ ਰਾਸ਼ਟਰਪਤੀ ਅਤੇ ਉੱਥੋਂ ਦੀ ਜਨਤਾ ਦੁਆਰਾ ਵਿਕਾਸ ਲਈ ਕੀਤੇ ਜਾ ਰਹੇ ਸਾਰੇ ਪ੍ਰਯਤਨਾਂ ਵਿੱਚ ਸਫਲਤਾ ਦੀ ਕਾਮਨਾ ਕੀਤੀ । ਰਾਸ਼ਟਰਪਤੀ ਸੋਲਿਹ ਨੇ ਪੂਰੀ ਗਰਮਜੋਸ਼ੀ ਨਾਲ ਸ਼ੁਭਕਾਮਨਾਵਾਂ ਦਾ ਜਵਾਬ ਦਿੱਤਾ ਅਤੇ ਕਿਹਾ ਕਿ ਮਾਲਦੀਵ ਭਾਰਤ ਨਾਲ ਆਪਣੇ ਸਬੰਧਾਂ ਨੂੰ ਹੋਰ ਗਹਿਰੇ ਕਰਨ ਲਈ ਆਤੁਰ ਹੈ ਅਤੇ ਇਸ ਦੇ ਲਈ ਕਈ ਨਵੇਂ ਖੇਤਰਾਂ ਵਿੱਚ ਸਹਿਯੋਗ ਦਾ ਇੱਛੁਕ ਹੈ ।
ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਸ਼ੇਖ ਹਸੀਨਾ ਨਾਲ ਗੱਲਬਾਤ ਵਿੱਚ ਪ੍ਰਧਾਨ ਮੰਤਰੀ ਨੇ ਉਨ੍ਹਾਂ ਨੂੰ ਦੁਬਾਰਾ ਤਿੰਨ ਵਰ੍ਹਿਆਂ ਲਈ ਆਵਾਮੀ ਲੀਗ ਦੇ ਪ੍ਰਧਾਨ ਚੁਣੇ ਜਾਣ ਦੀ ਵਧਾਈ ਦਿੱਤੀ । ਉਨ੍ਹਾਂ ਨੇ ਭਾਰਤ ਵਿੱਚ ਬੰਗਲਾਦੇਸ਼ ਦੇ ਸਾਬਕਾ ਹਾਈ ਕਮਿਸ਼ਨਰ ਸਯਦ ਮੁਅੱਜ਼ਮ ਅਲੀ  ਦੇ ਬੇਵਕਤ ਅਕਾਲ ਚਲਾਣੇ ‘ਤੇ ਦੁਖ ਵੀ ਪ੍ਰਗਟਾਇਆ । ਪ੍ਰਧਾਨ ਮੰਤਰੀ ਨੇ 2019 ਵਿੱਚ ਭਾਰਤ - ਬੰਗਲਾਦੇਸ਼ ਸਬੰਧਾਂ ਵਿੱਚ ਹੋਈ ਪ੍ਰਗਤੀ ਦਾ ਪ੍ਰਗਟਾਵਾ ਕੀਤਾ । ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਬੰਗਬੰਧੁ ਦੀ ਅਗਲੀ ਜਨਮ ਸ਼ਤਾਬਦੀ ਅਤੇ ਬੰਗਲਾਦੇਸ਼ ਦੇ ਆਜ਼ਾਦੀ ਦੇ 50 ਵਰ੍ਹੇ ਅਤੇ ਦੁਵੱਲੇ ਕੂਟਨੀਤਕ ਸਬੰਧਾਂ ਦੀ ਸਥਾਪਨਾ, ਦੋਹਾਂ ਦੇਸ਼ਾਂ ਦੇ ਦਰਮਿਆਨ ਸਬੰਧਾਂ ਦਾ ਮੀਲ ਪੱਥਰ ਸਾਬਤ ਹੋਇਆ ਹੈ ।
ਪ੍ਰਧਾਨ ਮੰਤਰੀ ਓਲੀ ਨਾਲ ਆਪਣੀ ਗੱਲਬਾਤ ਵਿੱਚ, ਪ੍ਰਧਾਨ ਮੰਤਰੀ ਨੇ 2019 ਵਿੱਚ ਕਈ ਪ੍ਰੋਜੈਕਟਾਂ ਦੇ ਪੂਰਾ ਹੋਣ ਦੇ ਨਾਲ ਭਾਰਤ - ਨੇਪਾਲ ਸਬੰਧਾਂ ਦੀ ਪ੍ਰਗਤੀ ਉੱਤੇ ਤਸੱਲੀ ਪ੍ਰਗਟਾਈ। ਉਨ੍ਹਾਂ ਨੇ ਵਿਸ਼ੇਸ਼ ਰੂਪ ਵਿੱਚ ਮੋਤੀਹਾਰੀ  - ਅਮਲੇਖਗੰਜ  ਪੈਟਰੋਲੀਅਮ ਉਤਪਾਦਾਂ ਦੀ ਪਾਈਪਲਾਈਨ ਨੂੰ ਰਿਕਾਰਡ ਸਮੇਂ ਵਿੱਚ ਪੂਰਾ ਕਰਨ ਦਾ ਉੱਲੇਖ ਕੀਤਾ । ਦੋਹਾਂ ਨੇਤਾਵਾਂ ਨੇ ਬਿਰਾਟਨਗਰ ਵਿੱਚ ਏਕੀਕ੍ਰਿਤ ਚੈੱਕ ਪੋਸਟ ਅਤੇ ਨੇਪਾਲ ਵਿੱਚ ਆਵਾਸ ਪੁਨਰਨਿਰਮਾਣ ਪ੍ਰੋਜੈਕਟ ਦਾ ਵੀਡੀਓ ਕਾਨਫਰੰਸਿੰਗ ਰਾਹੀਂ ਜਲਦੀ ਉਦਘਾਟਨ ਕਰਨ ਲਈ ਸਹਿਮਤੀ ਵੀ ਪ੍ਰਗਟਾਈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨੇਪਾਲ ਦੇ ਪ੍ਰਧਾਨ ਮੰਤਰੀ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਨੇਪਾਲ ਦੇ ਪ੍ਰਧਾਨ ਮੰਤਰੀ, ਸ਼੍ਰੀ ਕੇ ਪੀ ਸ਼ਰਮਾ ਓਲੀ ਦੀ ਕੋਵਿਡ-19 ਐਮਰਜੈਂਸੀ ਫੰਡ ਵਿੱਚ ਯੋਗਦਾਨ ਦੇਣ ਦੇ ਐਲਾਨ ਲਈ ਸ਼ਲਾਘਾ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਪ੍ਰਧਾਨ ਮੰਤਰੀ ਕੇਪੀ ਸ਼ਰਮਾ ਓਲੀ ਦੇ ਕੋਵੀਡ -19 ਐਮਰਜੈਂਸੀ ਫੰਡ ਵਿੱਚ 10 ਕਰੋੜ ਐੱਨਪੀਆਰ ਦੇ ਯੋਗਦਾਨ ਦੇ ਐਲਾਨ ਦੀ ਤਹਿ ਦਿਲੋਂ ਸ਼ਲਾਘਾ ਕਰਦਾ ਹਾਂ। ਇਹ ਮਹਾਮਾਰੀ ਖ਼ਿਲਾਫ਼ ਸਾਰਕ ਦੇਸ਼ਾਂ ਦੀ ਸਮੂਹਕ ਲੜਾਈ ਲਈ ਓਲੀ ਜੀ ਦੀ ਪ੍ਰਤੀਬੱਧਤਾ ਅਤੇ ਸਮਰਥਨ ਨੂੰ ਦਰਸਾਉਂਦਾ ਹੈ।”
https://twitter.com/narendramodi/status/1241056858825093120
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 17 ਮਈ ਨੂੰ ਟ੍ਰਾਈ  ਦੇ ਸਿਲਵਰ ਜੁਬਲੀ ਸਮਾਰੋਹ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ 5ਜੀ ਟੈਸਟ ਬੈੱਡ ਲਾਂਚ ਕਰਨਗੇ, ਜੋ ਭਾਰਤੀ ਉਦਯੋਗ ਅਤੇ ਸਟਾਰਟਅੱਪਸ ਨੂੰ 5ਜੀ ਅਤੇ ਅਗਲੀ ਪੀੜ੍ਹੀ ਦੀਆਂ ਟੈਕਨੋਲੋਜੀਆਂ ਵਿੱਚ ਆਪਣੇ ਉਤਪਾਦਾਂ, ਪ੍ਰੋਟੋਟਾਈਪ, ਸਮਾਧਾਨ ਅਤੇ ਅਲਗੋਰਿਦਮ ਦੀ ਪੜਤਾਲ ਕਰਨ ਵਿੱਚ ਮਦਦ ਕਰੇਗਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 17 ਮਈ, 2022 ਨੂੰ ਸਵੇਰੇ 11 ਵਜੇ ਭਾਰਤੀ ਦੂਰਸੰਚਾਰ ਰੈਗੂਲੇਟਰੀ ਅਥਾਰਿਟੀ  ਦੇ ਸਿਲਵਰ ਜੁਬਲੀ ਸਮਾਰੋਹ ਨੂੰ ਵੀਡਿਓ ਕਾਨਫਰੰਸਿੰਗ ਦੇ ਜ਼ਰੀਏ ਸੰਬੋਧਨ ਕਰਨਗੇ। ਇਸ ਅਵਸਰ ’ਤੇ ਪ੍ਰਧਾਨ ਮੰਤਰੀ ਇੱਕ ਡਾਕ ਟਿਕਟ ਵੀ ਜਾਰੀ ਕਰਨਗੇ।
ਪ੍ਰੋਗਰਾਮ ਦੇ ਦੌਰਾਨ ਪ੍ਰਧਾਨ ਮੰਤਰੀ ਆਈਆਈਟੀ ਮਦਰਾਸ ਦੀ ਅਗਵਾਈ ਵਿੱਚ ਕੁੱਲ ਅੱਠ ਸੰਸਥਾਨਾਂ ਦੁਆਰਾ ਬਹੁ ਸੰਸਥਾਨ ਸਹਿਯੋਗੀ ਪ੍ਰੋਜੈਕਟਾਂ ਦੇ ਰੂਪ ਵਿੱਚ ਵਿਕਸਿਤ 5ਜੀ ਟੈਸਟ ਬੈੱਡ ਦੀ ਵੀ ਸ਼ੁਰੂਆਤ ਕਰਨਗੇ। ਪ੍ਰੋਜੈਕਟ ਵਿੱਚ ਹਿੱਸਾ ਲੈਣ ਵਾਲੇ ਹੋਰ ਸੰਸਥਾਨਾਂ ਵਿੱਚ ਆਈਆਈਟੀ ਦਿੱਲੀ, ਆਈਆਈਟੀ ਹੈਦਰਾਬਾਦ, ਆਈਆਈਟੀ ਬੰਬੇ, ਆਈਆਈਟੀ ਕਾਨਪੁਰ, ਆਈਆਈਐੱਸ ਬੰਗਲੌਰ, ਸੁਸਾਇਟੀ ਫੌਰ ਅਪਲਾਇਡ ਮਾਇਕ੍ਰੋਵੇਵ ਇਲੈਕਟ੍ਰੌਨਿਕਸ ਇੰਜਨੀਅਰਿੰਗ ਐਂਡ ਰਿਸਰਚ  ਅਤੇ ਸੈਂਟਰ ਆਵ੍ ਐਕਸੀਲੈਂਸ ਇਨ ਵਾਇਰਲੈੱਸ ਟੈਕਨੋਲੋਜੀ  ਅਤੇ ਸੈਂਟਰ ਆਵ੍ ਐਕਸੀਲੈਂਸ ਇਨ ਵਾਇਰਲੈੱਸ ਟੈਕਨੋਲੋਜੀ  ਸ਼ਾਮਲ ਹੈ। ਇਸ ਪ੍ਰੋਜੈਕਟ ਨੂੰ 220 ਕਰੋੜ ਰੁਪਏ ਤੋਂ ਜ਼ਿਆਦਾ ਦੀ ਲਾਗਤ ਨਾਲ ਵਿਕਸਤ ਕੀਤਾ ਗਿਆ ਹੈ। ਟੈਸਟ ਬੈੱਡ ਭਾਰਤੀ ਉਦਯੋਗ ਅਤੇ ਸਟਾਰਟਅੱਪ ਲਈ ਇੱਕ ਸਹਾਇਕ ਈਕੋਸਿਸਟਮ ਨੂੰ ਸਮਰੱਥ ਬਣਾਏਗਾ ਜੋ ਇਨ੍ਹਾਂ ਨੂੰ 5ਜੀ ਅਤੇ ਅਗਲੀ ਪੀੜ੍ਹੀ ਦੀਆਂ ਟੈਕਨੋਲੋਜੀਆਂ ਵਿੱਚ ਆਪਣੇ ਉਤਪਾਦਾਂ, ਪ੍ਰੋਟੋਟਾਈਪ, ਸਮਾਧਾਨ ਅਤੇ ਅਲਗੋਰਿਦਮ ਦੀ ਪੜਤਾਲ ਕਰਨ ਵਿੱਚ ਮਦਦ ਕਰੇਗਾ।
ਟ੍ਰਾਈ ਦੀ ਸਥਾਪਨਾ 1997 ਵਿੱਚ ਭਾਰਤੀ ਦੂਰਸੰਚਾਰ ਰੈਗੂਲੇਟਰੀ ਅਥਾਰਿਟੀ ਕਾਨੂੰਨ, 1977 ਦੇ ਤਹਿਤ ਕੀਤੀ ਗਈ ਸੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦਿੱਲੀ ਵਿੱਚ ਅੱਗ ਲਗਣ ਦੀ ਦੁਖਦਾਈ ਦੁਰਘਟਨਾ ਵਿੱਚ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਤੋਂ ਅਨੁਗ੍ਰਹਿ ਰਾਸ਼ੀ  ਦਿੱਤੇ ਜਾਣ ਦਾ ਐਲਾਨ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦਿੱਲੀ ਵਿੱਚ ਅੱਗ ਲਗਣ ਦੀ ਦੁਖਦਾਈ ਦੁਰਘਟਨਾ ਦੇ ਕਾਰਨ ਹੋਏ ਜਾਨੀ ਨੁਕਸਾਨ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਇਹ ਵੀ ਐਲਾਨ ਕੀਤਾ ਹੈ ਕਿ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਵਿੱਚੋਂ ਦਿੱਲੀ ਵਿੱਚ ਹੋਈ ਅੱਗ-ਦੁਰਘਟਨਾ ਦੇ ਹਰੇਕ ਮ੍ਰਿਤਕ ਦੇ ਨਿਕਟ ਸਬੰਧੀ ਨੂੰ ਦੋ-ਦੋ ਲੱਖ ਰੁਪਏ ਅਤੇ ਜ਼ਖ਼ਮੀਆਂ ਨੂੰ 50-50 ਹਜ਼ਾਰ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦਿੱਤੀ ਜਾਵੇਗੀ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਦਿੱਲੀ ਵਿੱਚ ਅੱਗ ਲਗਣ ਦੀ ਦੁਖਦਾਈ ਦੁਰਘਟਨਾ ਦੇ ਕਾਰਨ ਹੋਣ ਵਾਲੇ ਜਾਨੀ ਨੁਕਸਾਨ ਤੋਂ ਬਹੁਤ ਦੁਖੀ ਹਾਂ। ਦੁਖੀ ਪਰਿਵਾਰਾਂ ਦੇ ਪ੍ਰਤੀ ਮੇਰੀਆਂ ਸੰਵੇਦਨਾਵਾਂ। ਮੈਂ ਕਾਮਨਾ ਕਰਦਾ ਹਾਂ ਕਿ ਜ਼ਖ਼ਮੀ ਜਲਦੀ ਠੀਕ ਹੋਣ।"
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
"ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਵਿੱਚੋਂ ਦਿੱਲੀ ਵਿੱਚ ਅੱਗ-ਦੁਰਘਟਨਾ ਦੇ ਹਰੇਕ ਮ੍ਰਿਤਕ ਦੇ ਨਿਕਟ ਸਬੰਧੀ ਨੂੰ 2-2 ਲੱਖ ਰੁਪਏ ਅਤੇ ਜ਼ਖ਼ਮੀਆਂ ਨੂੰ 50-50 ਹਜ਼ਾਰ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦਿੱਤੀ ਜਾਵੇਗੀ: ਪ੍ਰਧਾਨ ਮੰਤਰੀ @narendramodi"
ਕੋਲਾ ਮੰਤਰਾਲਾ
ਕੋਲ ਇੰਡੀਆ ਲਿਮਿਟਿਡ ਬਿਜਲੀ ਅਤੇ ਗ਼ੈਰ-ਬਿਜਲੀ ਖੇਤਰ ਦੇ ਖਪਤਕਾਰਾਂ ਲਈ'ਯੂਜੇਨਸ'  ਕਰਜ਼ਾ ਪੱਤਰ ਜਾਰੀ ਕਰਨ ਦੀ ਸੁਵਿਧਾ ਦਾ ਵਿਸਤਾਰ ਕਰੇਗੀ
ਕੋਲ ਇੰਡੀਆ ਲਿਮਿਟਿਡ  ਮੌਜੂਦਾ ਵਿੱਤ ਵਰ੍ਹੇ 2020-21ਵਿੱਚ ਆਪਣੇ ਕੋਲਾ ਭੰਡਾਰਾਂ ਦਾ 80% ਸਪਲਾਈ ਕਰ ਰਿਹਾ ਹੈ ਅਤੇ ਇਸ ਨੇ550 ਮਿਲੀਅਨ ਟਨ ਕੋਲਾ ਬਿਜਲੀ ਖੇਤਰ ਵਿੱਚ ਪਹੁੰਚਾਉਣ ਦੀ ਪੇਸ਼ਕਸ਼ ਵੀ ਕੀਤੀ ਹੈ।
ਬਿਜਲੀ ਖੇਤਰਦੇ ਖਪਤਕਾਰਾਂ ਨੂੰ ਰਾਹਤ ਪ੍ਰਦਾਨ ਕਰਨ ਅਤੇ ਕੋਲੇ ਦੀ ਉਚਿਤ ਉਪਲੱਬਧਤਾ ਸੁਨਿਸ਼ਚਿਤ ਕਰਨ ਲਈ ਸੀਆਈਐੱਲ ਨੇ ਈਂਧਣ ਸਪਲਾਈ ਸਮਝੌਤੇ  ਤਹਿਤ ਅਡਵਾਂਸ ਕੈਸ਼ਭੁਗਤਾਨ ਦੀ ਬਜਾਏ ਭਵਿੱਖ ਵਿੱਚ ਇੱਕ ਨਿਸ਼ਚਿਤ ਸਮੇਂ ਵਿੱਚ ਭੁਗਤਾਨ ਦੀ ਸੁਵਿਧਾ ਵਾਲਾ  ਕਰਜ਼ਾ ਪੱਤਰ ਜਾਰੀ ਕਰਨ ਦੀ ਸੁਵਿਧਾ ਪ੍ਰਦਾਨ ਕੀਤੀ ਹੈ। ਇਸ ਨਾਲ ਬਿਜਲੀ ਉਤਪਾਦਕ ਕੰਪਨੀਆਂ ਨੂੰ ਆਪਣੇ ਕਾਰਜਸ਼ੀਲ ਪੂੰਜੀ ਚੱਕਰ ਨੂੰ ਬਿਹਤਰ ਬਣਾਉਣ ਵਿੱਚ ਕਾਫੀ ਮਦਦ ਮਿਲੇਗੀ।
ਸੀਆਈਐੱਲ ਨੇ ਇਸ ਸਾਲ ਅਪ੍ਰੈਲ ਤੋਂ ਗ਼ੈਰ-ਬਿਜਲੀ ਖਪਤਕਾਰਾਂ ਲਈ ਵੀ ਇੱਕ ਅਜਿਹੀਵਿਵਸਥਾ ਸ਼ੁਰੂ ਕੀਤੀ ਹੈ। ਇਸ ਨਾਲ ਬਜ਼ਾਰਾਂ ਵਿੱਚ ਕੋਲੇ ਦੀ ਉਪਲੱਬਧਤਾ ਨੂੰ ਹੁਲਾਰਾ ਮਿਲੇਗਾ ਅਤੇ ਨਾਲ ਹੀ ਕੋਲਾ ਖਪਤਕਾਰਾਂ ਨੂੰ ਵੀ ਲੋੜੀਂਦੀ ਰਾਹਤ ਮਿਲੇਗੀ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਕੱਲ੍ਹ 74ਵੇਂ ਗਣਤੰਤਰ ਦਿਵਸ ਦੀ ਪੂਰਵ ਸੰਧਿਆ ’ਤੇ ਰਾਸ਼ਟਰ ਨੂੰ ਸੰਬੋਧਨ ਕਰਨਗੇ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਕੱਲ੍ਹ  74ਵੇਂ ਗਣਤੰਤਰ ਦਿਵਸ ਦੀ ਪੂਰਵ ਸੰਧਿਆ ’ਤੇ ਰਾਸ਼ਟਰ ਨੂੰ ਸੰਬੋਧਨ ਕਰਨਗੇ।
ਇਸ ਸੰਬੋਧਨ ਦਾ ਪ੍ਰਸਾਰਣ 19:00 ਵਜੇ ਤੋਂ ਆਕਾਸ਼ਵਾਣੀ  ਦੇ ਸੰਪੂਰਨ ਨੈਸ਼ਨਲ ਨੈੱਟਵਰਕ ਅਤੇ ਦੂਰਦਰਸ਼ਨ ਦੇ ਸਾਰੇ ਚੈਨਲਾਂ ’ਤੇ ਹਿੰਦੀ ਵਿੱਚ ਕੀਤਾ ਜਾਵੇਗਾ। ਇਸ ਦੇ ਤੁਰੰਤ ਬਾਅਦ ਸੰਬੋਧਨ ਦੇ ਅੰਗ੍ਰੇਜ਼ੀ ਪਾਠ ਦਾ ਪ੍ਰਸਾਰਣ ਹੋਵੇਗਾ। ਦੂਰਦਰਸ਼ਨ ’ਤੇ ਹਿੰਦੀ ਅਤੇ ਅੰਗ੍ਰੇਜ਼ੀ ਵਿੱਚ ਸੰਬੋਧਨ ਦੇ ਪ੍ਰਸਾਰਣ ਦੇ ਬਾਅਦ ਦੂਰਦਰਸ਼ਨ ਦੇ ਰੀਜਨਲ ਚੈਨਲਾਂ ਦੁਆਰਾ ਇਸ ਨੂੰ ਰੀਜਨਲ ਭਾਸ਼ਾਵਾਂ ਵਿੱਚ ਪ੍ਰਸਾਰਿਤ ਕੀਤਾ ਜਾਵੇਗਾ। ਆਕਾਸ਼ਵਾਣੀ ਇਸ ਸੰਬੋਧਨ ਦੇ ਰੀਜਨਲ ਭਾਸ਼ਾਵਾਂ ਦੇ ਪਾਠ ਨੂੰ 21:30 ਵਜੇ ਤੋਂ ਆਪਣੇ ਸਬੰਧਿਤ ਰੀਜਨਲ ਨੈੱਟਵਰਕ ’ਤੇ ਪ੍ਰਸਾਰਿਤ ਕਰੇਗਾ।
ਕੋਲਾ ਮੰਤਰਾਲਾ
ਨਾਰਦਨ ਕੋਲਫੀਲਡਸ ਲਿਮਿਟਿਡ ਓਵਰਬਰਡਨ ਤੋਂ ਐੱਮ-ਸੈਂਡ ਦਾ ਉਤਪਾਦਨ ਕਰੇਗੀ
ਸਸਟੇਨੇਬਲ ਮਾਈਨਿੰਗ ਅਤੇ 'ਵੇਸਟ ਤੋਂ ਧਨ' ਦੀ ਸਿਰਜਣਾ 'ਤੇ ਫੋਕਸ
ਕੋਲਾ ਉਤਪਾਦਕ ਮਿਨੀਰਤਨ ਕੰਪਨੀ ਨਾਰਦਰਨ ਕੋਲਫੀਲਡ੍ਸ ਲਿਮਿਟਿਡ  ਆਪਣੇ ਅਮਲੋਹਰੀ ਪ੍ਰੋਜੈਕਟ ਵਿੱਚ ਸਿਵਿਲ ਨਿਰਮਾਣ ਕਾਰਜਾਂ ਵਿੱਚ ਉਪਯੋਗ ਕੀਤੀ ਜਾਣ ਵਾਲੀ ਮੁੱਖ ਸਮੱਗਰੀ ‘ਐੱਮ-ਸੈਂਡ ਦਾ ਉਤਪਾਦਨ ਅਰੰਭ ਕਰਨ ਦੇ ਲਈ ਤਿਆਰ ਹੈ। ਇਹ ਪਹਿਲ ਕੁਦਰਤੀ ਸੰਸਾਧਨਾਂ ਦੇ ਅਧਿਕਤਮ ਉਪਯੋਗ ਅਤੇ ਮਾਈਨਿੰਗ ਦੇ ਬੁਰੇ ਪ੍ਰਭਾਵ ਨੂੰ ਘੱਟ ਕਰਨ ਦੇ ਲਈ ਕੋਲਾ ਮੰਤਾਰਾਲੇ ਦੇ ਮਸ਼ਵਰੇ ਦੇ ਤਹਿਤ ਟਿਕਾਊ ਵਿਵਹਾਰਾਂ ਨੂੰ ਹੁਲਾਰਾ ਦੇਣ ’ਤੇ ਅਧਾਰਿਤ ਹੈ। ਵਾਤਾਵਰਣ ਸੰਤੁਲਨ ’ਤੇ ਧਿਆਨ ਕੇਂਦ੍ਰਿਤ ਕਰਦੇ ਹੋਏ ਵਪਾਰ ਵਿਵਿਧੀਕਰਣ ਦੇ ਲਈ ਕੰਪਨੀ ਨੇ ਕੱਚੇ ਮਾਲ ਦੇ ਰੂਪ ਵਿੱਚ ਆਪਣੇ ਓਵਰ ਬਰਡਨ  ਦਾ ਉਪਯੋਗ ਕਰਕੇ ਇੱਕ ਰੇਤ ਮੈਨੂਫੈਕਚਿੰਗ ਪਲਾਂਟ ਸਥਾਪਿਤ ਕੀਤਾ ਹੈ।
ਕੰਪਨੀ ਦੀ ਇਹ ਵਾਤਾਵਰਣ-ਸਮਰਥਕ ਪਹਿਲ ਨਦੀ ਦੇ ਤਲ ਦੇ ਕਟਾਅ ਦੀ ਸੰਭਾਲ਼ ਕਰਨ ਅਤੇ ਜਲ ਵਾਤਾਵਰਣ ਸੰਬੰਧੀ ਤੰਤਰ ਦੀ ਸੰਭਾਲ਼ ਵਿੱਚ ਸਹਾਇਤਾ ਕਰੇਗੀ। ਹਾਲ ਹੀ ਵਿੱਚ ਐੱਨਸੀਐੱਲ ਨੇ ਸੰਚਾਲਨ  ਦੇ ਲਈ ਸਹਿਮਤੀ ਪ੍ਰਾਪਤ ਕੀਤੀ ਹੈ ਜੋ ਐੱਮ-ਸੈਂਡ ਦੇ ਵਪਾਰਕ ਉਤਪਾਦਨ ਅਤੇ ਨੀਲਾਮੀ ਦਾ ਮਾਰਗਦਰਸ਼ਨ ਕਰਦੀ ਹੈ। ਨੀਲਾਮੀ ਅਗਲੇ ਮਹੀਨੇ ਅਰੰਭ ਹੋਣ ਦੀ ਸੰਭਾਵਨਾ ਹੈ।
ਨੀਚੇ ਕੋਲਾ ਕੱਢਣ ਦੇ ਲਈ 410 ਮਿਲੀਅਨ ਕਿਊਬਿਕ ਮੀਟਰ ਓਵਰ ਬਰਡਨ  ਨੂੰ ਹਟਾਉਣ ਦੀ ਜ਼ਰੂਰਤ ਹੈ। ਕੋਲਾ ਸੀਮ  ਦੇ ਉਪਰ ਦੀ ਸਮੱਗਰੀ ਨੂੰ ਓਵਰ ਬਰਡਨ  ਕਿਹਾ ਜਾਂਦਾ ਹੈ। ਇਹ ਵਿਸ਼ਾਲ ਮਾਤਰਾ ਕੱਢੇ ਜਾਣ ਵਾਲੇ ਕੋਲੇ ਦੀ ਮਾਤਰਾ ਦਾ ਲਗਭਗ 4 ਗੁਣਾ ਹੈ। ਐੱਨਸੀਐੱਲ ਆਪਣੀ 10 ਖੁੱਲ੍ਹੀਆਂ ਖਦਾਨਾਂ ਤੋਂ ਪ੍ਰਤੀਸਾਲ 122 ਮਿਲੀਅਨ ਟਨ ਕੋਲੇ ਦਾ ਉਤਪਾਦਨ ਕਰਦੀ ਹੈ। ਭਾਰਤੀ ਮਾਤਰਾ ਵਿੱਚ ਓਵਰ ਬਰਡਨ  ਬੜੀ ਜਗ੍ਹਾਂ ਘੇਰਦੀ ਹੈ ਅਤੇ ਇਹ ਵੇਸਟ ਪਦਾਰਥ ਹੈ।
ਇਹ ਬੇਮਿਸਾਲ ਪਹਿਲ ਕੰਪਨੀ, ਸਰਕਾਰ ਅਤੇ ਸਥਾਨਕ ਹਿਤਧਾਰਕਾਂ ਦੇ ਲਈ ਲਾਭਕਾਰੀ ਹੈ। ਐੱਨਸੀਐੱਲ ਪ੍ਰਤੀਸਾਲ ਲਗਭਗ ਤਿੰਨ ਸਾਲ ਲੱਖ ਕਿਊਬਿਕ ਮੀਟਰ ਐੱਮ-ਸੈਂਡ ਦਾ ਉਤਪਾਦਨ ਕਰੇਗੀ ਅਤੇ ਪ੍ਰਤੀਦਿਨ 1000 ਕਿਊਬਿਕ ਮੀਟਰ ਰੇਤ ਬਣਾਉਣ ਦੇ ਲਈ ਪ੍ਰਤੀਦਿਨ 1429 ਕਿਊਬਿਕ ਮੀਟਰ ਓਵਰ ਬਰਡਨ ਦਾ ਉਪਯੋਗ ਕਰੇਗੀ। ਉਤਪਾਦਿਤ ‘ਐੱਮ-ਸੈਂਡ’ ਦੀ ਈ-ਨੀਲਾਮੀ ਬਜ਼ਾਰ ਵਿੱਚ ਵਰਤਮਾਨ ਵਿੱਚ ਉਪਲਬਧ ਰੇਤ ਦੀ ਤੁਲਨਾ ਵਿੱਚ ਬਹੁਤ ਸਸਤੇ ਅਧਾਰ ਮੁੱਲ ਹੋਰ ਬਿਹਤਰ ਜਾਂ ਸਮਾਨ ਗੁਣਵੱਤਾ ’ਤੇ ਕੀਤੀ ਜਾਵੇਗੀ।
ਇਸ ਪਲਾਂਟ ਦੇ ਸਫਲ ਰੂਪ ਨਾਲ ਅਰੰਭ ਹੋਣ ਦੇ ਬਾਅਦ,, ਕੰਪਨੀ ਵਿਭਿੰਨ ਉਤਪਾਦਨ ਪ੍ਰੋਜੈਕਟਾਂ ਵਿੱਚ ਐੱਮ-ਸੈਂਡ ਬਣਾਉਣ ਵਾਲੀਆਂ ਇਕਾਈਆਂ ਦੇ ਲਈ ਇਸ ਤਰ੍ਹਾਂ ਦੇ ਹੋਰ ਅਧਿਕ ਨਵਾਚਾਰੀ ਓਵਰ ਬਰਡਨ ਸਥਾਪਿਤ ਕਰਨ ’ਤੇ ਵੀ ਵਿਚਾਰ ਕਰ ਰਹੀ ਹੈ। ਐੱਨਸੀਐੱਲ ਦੀ ਉਪਰੀ ਮਿੱਟੀ ਵਿੱਚ ਸਿਲੀਕਾ ਦੀ ਚੰਗੀ ਸੰਰਚਨਾ ਹੋਣ ਦੀ ਪਿਛੋਕੜ ਵਿੱਚ, ਸੌਰ ਪੈਨਲ, ਗਲਾਸ, ਜੀਆਰਪੀ ਪਾਈਪ ਅਤੇ ਹੋਰ ਸਮੱਗਰੀ ਬਣਾਉਣ ਦੀ ਸੰਭਾਵਨਾ ਦਾ ਵੀ ਪਤਾ ਲਗਾ ਰਹੀ ਹੈ।
ਐੱਨਸੀਐੱਲ ਕੋਲ ਇੰਡੀਆ ਲਿਮਿਟਿਡ ਦੀਆਂ ਪ੍ਰਮੁਖ ਸਹਾਇਕ ਕੰਪਨੀਆਂ ਵਿੱਚੋਂ ਇੱਕ ਹੈ, ਜੋ ਆਪਣੀ 10 ਅਤਿਅਧਿਕ ਮਸ਼ੀਨੀਕ੍ਰਿਤ ਖਦਾਨਾਂ ਅਤੇ ਬਿਜਲੀ ਖੇਤਰ ਦੀ ਜ਼ਰੂਰਤ ਨੂੰ ਪੂਰਾ ਕਰਨ ਵਿੱਚ ਆਪਣੀ ਮਹੱਤਵਪੂਰਨ ਭੂਮਿਕ ਦੇ ਲਈ ਜਾਣੀ ਜਾਂਦੀ ਹੈ। ਕੰਪਨੀ ਕ੍ਰਮਵਾਰ ਮੱਧ ਪ੍ਰਦੇਸ਼ ਅਤੇ ਉੱਤਰ ਪ੍ਰਦੇਸ਼ ਰਾਜਾਂ ਦੇ ਸਿੰਗਰੌਲੀ ਅਤੇ ਸੋਨਭਦਰ ਜ਼ਿਲ੍ਹਿਆਂ ਵਿੱਚ ਸਥਿਤ ਹੈ ਅਤੇ ਇਸ ਨੂੰ ਚਾਲੂ ਵਿੱਤੀ ਸਾਲ 2022-23 ਵਿੱਚ 122 ਮਿਲੀਅਨ ਟਨ ਕੋਲੇ ਉਤਪਾਦਨ ਅਤੇ ਡਿਸਪੈਚ ਲਕਸ਼ ਦਾ ਕੰਮ ਸੌਂਪਿਆ ਗਿਆ ਹੈ।
ਸੱਭਿਆਚਾਰ ਮੰਤਰਾਲਾ
ਸਭਿਆਚਾਰ ਮੰਤਰੀ ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ 13 ਵੀਂ ਸਦੀ ਤੋਂ ਪਹਿਲਾਂ ਦੀਆਂ ਭਗਵਾਨ ਰਾਮ, ਲਕਸ਼ਮਣ ਅਤੇ ਦੇਵੀ ਸੀਤਾ ਦੀਆਂ ਕਾਂਸੇ ਦੀਆਂ ਮੂਰਤੀਆਂ ਤਾਮਿਲਨਾਡੂ ਆਈਡੋਲ ਵਿੰਗ ਨੂੰ ਸੌਂਪੀਆਂ
ਕੇਂਦਰੀ ਸਭਿਆਚਾਰ ਅਤੇ ਸੈਰ-ਸਪਾਟਾ ਰਾਜ ਮੰਤਰੀ  ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਤਾਮਿਲਨਾਡੂ ਸਰਕਾਰ ਦੇ ਆਈਡੋਲ ਵਿੰਗ ਨੂੰ ਭਗਵਾਨ ਰਾਮ, ਲਕਸ਼ਮਣ ਅਤੇ ਦੇਵੀ ਸੀਤਾ ਦੀਆਂ ਕਾਂਸੇ ਦੀਆਂ ਮੂਰਤੀਆਂ ਏਐਸਆਈ ਹੈੱਡਕੁਆਰਟਰ, ਧਰੋਹਰ ਭਵਨ,ਨਵੀਂ ਦਿੱਲੀ ਵਿੱਚ ਅੱਜ ਇੱਕ ਸਮਾਰੋਹ ਵਿੱਚ ਸੌਂਪਿਆਂ । ਸਭਿਆਚਾਰ ਮੰਤਰਾਲੇ, ਏਐਸਆਈ ਅਤੇ ਤਾਮਿਲਨਾਡੂ ਸਰਕਾਰ ਦੇ ਸੀਨੀਅਰ ਅਧਿਕਾਰੀ ਵੀ ਇਸ ਮੌਕੇ ਹਾਜ਼ਰ ਸਨ।
ਇਸ ਤੋਂ ਪਹਿਲਾਂ, 15 ਸਤੰਬਰ 2020 ਨੂੰ, ਇਨ੍ਹਾਂ ਕਾਂਸੇ ਦੀਆਂ ਮੂਰਤੀਆਂ ਨੂੰ ਲੰਡਨ ਵਿੱਚ ਮੈਟਰੋਪੋਲੀਟਨ ਪੁਲਿਸ ਵੱਲੋਂ ਲੰਡਨ ਵਿੱਚ ਭਾਰਤ ਦੇ ਹਾਈ ਕਮਿਸ਼ਨ ਨੂੰ ਸੌਂਪਿਆ ਗਿਆ ਸੀ। 1958 ਵਿਚ ਕੀਤੇ ਗਏ ਫੋਟੋ ਦਸਤਾਵੇਜ਼ਾਂ ਅਨੁਸਾਰ, ਇਹ ਮੂਰਤੀਆਂ ਤਾਮਿਲਨਾਡੂ ਦੇ ਨਾਗਪੱਟੱਟੀਨਮ ਜ਼ਿਲੇ ਵਿਚ ਅਨੰਦਮੰਗਲਮ ਵਿਚ ਸ੍ਰੀ ਰਾਜਾਗੋਪਾਲ ਵਿਸ਼ਨੂੰ ਮੰਦਰ  ਨਾਲ ਸਬੰਧਤ ਹਨ। ਤਾਮਿਲਨਾਡੂ ਪੁਲਿਸ ਦੇ ਆਈਡੋਲ ਵਿੰਗ ਵੱਲੋਂ ਕੀਤੀ ਗਈ ਜਾਂਚ ਅਨੁਸਾਰ ਇਹ ਮੂਰਤੀਆਂ 23/24 ਨਵੰਬਰ 1978 ਨੂੰ ਸ੍ਰੀ ਰਾਜਗੋਪਾਲ ਵਿਸ਼ਨੂੰ ਮੰਦਰ ਤੋਂ ਚੋਰੀ ਕਰ ਲਈਆਂ ਗਈਆਂ ਸਨ।
ਭਗਵਾਨ ਰਾਮ, ਲਕਸ਼ਮਣ ਅਤੇ ਦੇਵੀ ਸੀਤਾ ਦੀਆਂ ਕਾਂਸੇ ਦੀਆਂ ਮੂਰਤੀਆਂ ਭਾਰਤੀ ਮੈਟਲ ਆਰਟ ਦੀਆਂ ਸ਼ਾਹਕਾਰ ਹਨ ਅਤੇ ਕ੍ਰਮਵਾਰ 90.5 ਸੈਂਟੀਮੀਟਰ, 78 ਸੈਂਟੀਮੀਟਰ, ਅਤੇ 74.5 ਸੇਂਟੀਮੀਟਰ ਉਚੀਆਂ ਹਨ। ਸ਼ੈਲੀਗਤ ਤੌਰ 'ਤੇ, ਇਹ ਮੂਰਤੀਆਂ 13 ਵੀਂ ਸਦੀ ਏ ਡੀ ਦੇ ਆਸ ਪਾਸ ਦੀਆਂ ਹਨ।
ਮੂਰਤੀਆਂ ਸੌਂਪਣ ਦੇ ਸਮਾਗਮ ਦੌਰਾਨ, ਮੀਡੀਆ ਨੂੰ ਜਾਣਕਾਰੀ ਦਿੰਦੇ ਹੋਏ ਕੇਂਦਰੀ ਮੰਤਰੀ ਨੇ ਚਾਨਣਾ ਪਾਇਆ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਯੋਗ ਅਗਵਾਈ ਹੇਠ 2014 ਤੋਂ ਹੁਣ ਤੱਕ ਕੁੱਲ 40 ਪੁਰਾਤਨ ਵਸਤਾਂ ਵਿਦੇਸ਼ਾਂ ਤੋਂ ਭਾਰਤ ਵਾਪਸ ਲਿਆਂਦੀਆਂ ਗਈਆਂ ਹਨ ਜਦੋਂ ਕਿ 1976 ਤੋਂ 2014 ਤੋਂ ਪਹਿਲਾਂ ਸਿਰਫ 13 ਅਜਿਹੀਆਂ ਪੁਰਾਤਨ ਵਸਤਾਂ ਹੀ ਲਿਆਂਦੀਆਂ ਗਈਆਂ ਸਨ।
ਉਨ੍ਹਾਂ ਭਾਰਤ ਦੇ ਪੁਰਾਤੱਤਵ ਸਰਵੇਖਣ, ਸਪੈਸ਼ਲ ਆਈਡੋਲ ਵਿੰਗ, ਤਾਮਿਲਨਾਡੂ ਸਰਕਾਰ, ਡੀਆਰਆਈ ਅਤੇ ਲੰਡਨ ਵਿੱਚ ਭਾਰਤ ਦੇ ਹਾਈ ਕਮਿਸ਼ਨ ਨੂੰ ਇਨ੍ਹਾਂ ਮੂਰਤੀਆਂ ਨੂੰ ਦੇਸ਼ ਵਿੱਚ ਵਾਪਸ ਲਿਆਉਣ ਲਈ ਕੀਤੇ ਗਏ ਨਿਰੰਤਰ ਯਤਨ ਲਈ ਵਧਾਈ ਦਿੱਤੀ।
ਮੰਤਰੀ ਨੇ ਇਹ ਵੀ ਐਲਾਨ ਕੀਤਾ ਕਿ ਭਾਰਤ ਦੀ ਆਜ਼ਾਦੀ ਦੇ 75 ਵੇਂ ਸਾਲ ਦੇ ਯਾਦਗਾਰੀ ਸਮਾਰੋਹ ਦੇ ਹਿੱਸੇ ਵਜੋਂ, ਭਾਰਤੀ ਸੁਤੰਤਰਤਾ ਲਹਿਰ, ਆਜ਼ਾਦੀ ਘੁਲਾਟੀਆਂ ਦੀ ਜ਼ਿੰਦਗੀ, ਭਾਰਤੀ ਪਰੰਪਰਾਵਾਂ, ਵਿਰਾਸਤ ਅਤੇ ਸਭਿਆਚਾਰ, ਸੈਰ-ਸਪਾਟਾ ਵਿਕਾਸ ਅਤੇ ਤਰੱਕੀ ਅਤੇ ਹੋਰ ਮੁੱਦਿਆਂ ਦੇ ਖੇਤਰਾਂ ਵਿੱਚ ਕੰਮ ਕਰ ਰਹੀਆਂ ਏਜੰਸੀਆਂ / ਬਿਨੈਕਾਰਾਂ ਨੂੰ ਸਾਬਕਾ ਪ੍ਰਧਾਨ ਮੰਤਰੀ ਸਵਰਗੀ ਸ਼੍ਰੀ ਅਟਲ ਬਿਹਾਰੀ ਵਾਜਪਾਈ ਦੇ ਜਨਮਦਿਨ 25 ਦਸੰਬਰ 2020 ਤੋਂ 15 ਅਗਸਤ 2021 ਦੇ ਅਰਸੇ ਦੌਰਾਨ ਰਾਸ਼ਟਰੀ ਮਹੱਤਤਾ ਨਾਲ ਸਬੰਧਤ ਏਐਸਆਈ  ਦੇ ਵੱਖ ਵੱਖ ਸਮਾਰਕਾਂ ਵਿੱਚ ਸ਼ੂਟਿੰਗ / ਫੋਟੋਗ੍ਰਾਫੀ ਲਈ ਫੀਸ / ਅਦਾਇਗੀ ਤੋਂ ਛੋਟ ਹੋਵੇਗੀ। ਬਿਨੈਕਾਰਾਂ ਅਤੇ ਏਜੰਸੀਆਂ ਨੂੰ ਇਸ ਲਈ ਔਨਲਾਈਨ ਬਿਨੇ ਕਰਨ ਦੀ ਲੋੜ ਹੋਵੇਗੀ।
-----------------------------------------
ਐਨ ਬੀ /ਕੇ ਪੀ/ਓ ਏ
(Visitor Counter : 105
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 184.12 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 16.45 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਵੱਧ ਤੋਂ ਵੱਧ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,84,12,85,555
|
|
ਬਾਕੀ ਟੀਕੇ
|
|
16,45,41,016
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਵੈਕਸੀਨ ਦੀਆਂ 184.12 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਕੋਲ ਕੋਵਿਡ ਵੈਕਸੀਨ ਦੀਆਂ 16.45 ਕਰੋੜ ਤੋਂ ਵੱਧ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਸੱਭਿਆਚਾਰ ਮੰਤਰਾਲਾ
ਵੰਦੇ ਭਾਰਤਮ ਫਾਈਨਲ ਪ੍ਰਤੀਯੋਗਤਾ ਦਾ 19 ਦਸੰਬਰ ਨੂੰ ਨਵੀਂ ਦਿੱਲੀ ਵਿੱਚ ਆਯੋਜਨ
ਸਾਰੇ ਚਾਰਾਂ ਜ਼ੋਨਾਂ ਦੇ 949 ਮੈਂਬਰੀ 73 ਡਾਂਸ ਗਰੁੱਪਾਂ ਨੇ ਗ੍ਰੈਡ ਫਿਨਾਲੇ ਦੇ ਲਈ ਕੁਆਲੀਫਾਈ ਕੀਤਾ
ਨਵੀਂ ਦਿੱਲੀ ਵਿੱਚ ਗਣਤੰਤਰ ਦਿਵਸ 2022 ਪ੍ਰੋਗਰਾਮ ਵਿੱਚ ਆਪਣੀ ਕਲਾ ਦਾ ਪ੍ਰਦਰਸ਼ਨ ਕਰਨ ਦੇ ਲਈ 480 ਡਾਂਸ
ਕਲਾਕਾਰਾਂ ਨੂੰ ਵਿਜੇਤਾ ਦੇ ਰੂਪ ਵਿੱਚ ਸੂਚੀਬੱਧ ਕੀਤਾ ਜਾਵੇਗਾ
ਉੱਤਰ, ਦੱਖਣ, ਪੂਰਬ, ਪੱਛਮ ਜ਼ੋਨਾਂ ਦੇ 949 ਡਾਂਸ ਕਲਾਕਾਰਾਂ ਦੇ 73 ਗਰੁੱਪ ‘ਵੰਦੇ ਭਾਰਤਮ-ਨ੍ਰਿਤ ਉਤਸਵ’ ਦੇ ਗ੍ਰੈਂਡ ਫਿਨਾਲੇ
ਵਿੱਚ ਪਹੁੰਚ ਗਏ ਹਨ।ਇਹ ਅਖਿਲ ਭਾਰਤੀ ਨ੍ਰਿਤ ਪ੍ਰਤੀਯੋਗਤਾ ਹੈ, ਜਿਸ ਨੂੰ ਆਜ਼ਾਦੀ ਦੇ ਅੰਮ੍ਰਿਤ ਮਹੋਤਸਵ ਦੇ ਤਹਿਤ
ਆਯੋਜਿਤ ਕੀਤਾ ਜਾ ਰਿਹਾ ਹੈ। ਫਾਈਨਲ 19 ਦਸੰਬਰ, 2021 ਨੂੰ ਨਵੀਂ ਦਿੱਲੀ ਦੇ ਜਵਾਹਰ ਲਾਲ ਨਹਿਰੂ ਸਟੇਡੀਅਮ ਦੇ
ਆਡੀਟੋਰੀਅਮ ਵਿੱਚ ਹੋਵੇਗਾ। ਰੱਖਿਆ ਮੰਤਰਾਲੇ ਅਤੇ ਸੰਸਕ੍ਰਿਤੀ ਮੰਤਰਾਲੇ ਨੇ ਆਜ਼ਾਦੀ ਦੇ ਅੰਮ੍ਰਿਤ ਮਹੋਤਸਵ ਦੇ ਕ੍ਰਮ ਵਿੱਚ
‘ਵੰਦੇ ਭਾਰਤਮ-ਨ੍ਰਿਤ ਉਤਸਵ’ ਦੀ ਸ਼ੁਰੂਆਤ ਕਰਨ ਦੀ ਘੋਸ਼ਣਾ ਕੀਤੀ ਸੀ।ਇਸ ਦਾ ਉਦੇਸ਼ ਭਾਰਤ ਦੀ ਆਜ਼ਾਦੀ ਦੇ 75 ਸਾਲ
ਪੂਰੇ ਹੋਣ ਦਾ ਜਸ਼ਨ ਮਨਾਉਣਾ ਹੈ। ਇਹ ਇੱਕ ਅਨੋਖੀ ਪਹਿਲ ਹੈ, ਜੋ ਜਨ ਭਾਗੀਦਾਰੀ ‘ਤੇ ਅਧਾਰਿਤ ਹੈ। ਇਸ ਦਾ ਮੁੱਖ ਟੀਚਾ ਹੈ
ਦੇਸ਼ ਭਰ ਤੋਂ ਚੋਟੀ ਦੀਆਂ ਡਾਂਸ ਪ੍ਰਤੀਭਾਵਾਂ ਦੀ ਚੋਣ ਕਰਨਾ ਅਤੇ ਗਣਤੰਤਰ ਦਿਵਸ ਪਰੇਡ 2022 ਦੇ ਦੌਰਾਨ ਆਪਣੀ ਕਲਾ ਦਾ
ਪ੍ਰਦਰਸ਼ਨ ਕਰਨ ਦਾ ਅਵਸਰ ਪ੍ਰਦਾਨ ਕਰਨਾ।
ਗ੍ਰੈਂਡ ਫਿਨਾਲੇ ਵਿੱਚ ਡਾਂਸ ਕਲਾਕਾਰ ਇਸ ਸਰਵਉੱਚ ਸਨਮਾਨ ਦੇ ਲਈ ਮੁਕਾਬਲਾ ਕਰਨਗੇ।ਅਜਿਹਾ ਅਵਸਰ ਜੀਵਨ ਵਿੱਚ
ਬਹੁਤ-ਘੱਟ ਮਿਲਦਾ ਹੈ, ਜਿਸ ਦਾ ਲਾਭ ਉਠਾਉਂਦੇ ਹੋਏ ਉਹ ਗਣਤੰਤਰ ਦਿਵਸ ਪਰੇਡ ਵਿੱਚ ਆਪਣੀ ਪ੍ਰਤਿਭਾ ਦਿਖਾਉਣਗੇ।
ਇਸ ਪਰੇਡ ਨੂੰ ਨਾ ਸਿਰਫ ਭਾਰਤ, ਬਲਕਿ ਪੂਰੀ ਦੁਨੀਆ ਵਿੱਚ ਦੇਖਿਆ ਜਾਦਾ ਹੈ।
ਦੋ ਸੌ ਤੋਂ ਜ਼ਿਆਦਾ ਟੀਮਾਂ ਵਿੱਚੋਂ 2400 ਤੋਂ ਜ਼ਿਆਦਾ ਪ੍ਰਤੀਭਾਗੀਆਂ ਨੂੰ ਜ਼ੋਨਲ ਪੱਧਰੀ ਮੁਕਾਬਲੇ ਦੇ ਲਈ ਚੁਣਿਆ ਗਿਆ ਸੀ,
ਜਿੱਥੇ 104 ਗਰੁੱਪਾਂ ਨੇ ਵਿਦਵਾਨ ਜਿਊਰੀ ਦੇ ਸਾਹਮਣੇ ਆਪਣੀ ਡਾਂਸ ਪ੍ਰਤਿਭਾ ਪ੍ਰਦਰਸ਼ਿਤ ਕੀਤੀ ਸੀ। ਪ੍ਰਤੀਭਾਗੀ ਗਰੁੱਪਾਂ ਨੇ
ਕਈ ਨ੍ਰਿਤ ਸ਼ੈਲ਼ੀਆਂ ਦਾ ਪ੍ਰਦਰਸ਼ਨ ਕੀਤਾ। ਇਨ੍ਹਾਂ ਸ਼ੈਲੀਆਂ ਵਿੱਚ ਸ਼ਾਸਤਰੀਯ ਨ੍ਰਿਤ, ਲੋਕ ਨ੍ਰਿਤ, ਜਨਜਾਤੀਯ ਨ੍ਰਿਤ ਅਤੇ
ਮਿਲਿਆ-ਜੁਲਿਆ ਨ੍ਰਿਤ ਸ਼ਾਮਲ ਸੀ।ਦੇਸ਼ ਭਰ ਦੀਆਂ ਪ੍ਰਤੀਭਾਵਾਂ ਅਤੇ ਰੰਗਾਰੰਗ ਪੋਸ਼ਾਕਾਂ ਦਾ ਸੁਮੇਲ ਦੇਖਣ ਨੂੰ ਮਿਲਿਆ। ਸਮਾਜ ਦੇ ਸਾਰੇ ਵਰਗਾਂ ਨੇ ਪੂਰੇ ਉਤਸ਼ਾਹ ਨਾਲ ਹਿੱਸਾ ਲਿਆ ਅਤੇ ਸਾਰੇ ਵਰਗਾਂ ਨੇ ਏਕ ਭਾਰਤ, ਸ਼੍ਰੇਸ਼ਠ ਭਾਰਤ ਦੀ ਭਾਵਨਾ ਨੂੰ ਮਜ਼ਬੂਤ
ਬਣਾਇਆ।
ਸਰਵਉੱਚ 480 ਡਾਂਸ ਕਲਾਕਾਰਾਂ ਨੂੰ ਗ੍ਰੈਂਡ ਫਿਨਾਲੇ ਦੇ ਲਈ ਚੁਣਿਆ ਜਾਵੇਗਾ ਅਤੇ ਉਨ੍ਹਾਂ ਨੂੰ 26 ਜਨਵਰੀ, 2022 ਨੂੰ ਨਵੀਂ
ਦਿੱਲੀ ਦੇ ਰਾਜਪੱਥ ‘ਤੇ ਆਯੋਜਿਤ ਹੋਣ ਵਾਲੀ ਗਣਤੰਤਰ ਦਿਵਸ ਪਰੇਡ ਵਿੱਚ ਆਪਣੀ ਕਲਾ ਦਾ ਪ੍ਰਦਰਸ਼ਨ ਕਰਨ ਦਾ
ਸੁਨਹਿਰਾ ਮੌਕਾ ਮਿਲੇਗਾ।
ਵੰਦੇ ਭਾਰਤਮ ਪ੍ਰਤੀਯੋਗਤਾ 17 ਨਵੰਬਰ ਨੂੰ ਜ਼ਿਲ੍ਹਾ ਪੱਧਰ ‘ਤੇ ਸ਼ੁਰੂ ਹੋਈ ਸੀ। ਇਸ ਦੌਰਾਨ 323 ਗਰੁੱਪਾਂ ਵਿੱਚ 3870 ਤੋਂ
ਜ਼ਿਆਦਾ ਪ੍ਰਤੀਭਾਗੀਆਂ ਨੇ ਹਿੱਸਾ ਲਿਆ ਸੀ। ਜੋ ਜ਼ਿਲ੍ਹਾ ਪੱਧਰੀ ਪ੍ਰਤੀਯੋਗਤਾ ਵਿੱਚ ਸਫਲ ਰਹੇ, ਉਨ੍ਹਾਂ ਨੂੰ 30 ਨਵੰਬਰ, 2021
ਨੂੰ ਰਾਜ ਪੱਧਰੀ ਪ੍ਰਤੀਯੋਗਤਾ ਵਿੱਚ ਹਿੱਸਾ ਲੈਣ ਦਾ ਅਵਸਰ ਮਿਲਿਆ। ਉੱਥੇ 20 ਤੋਂ ਜ਼ਿਆਦਾ ਵਰਚੁਅਲ ਆਯੋਜਨ ਹੋਏ। ਇਹ
ਆਯੋਜਨ ਚਾਰ ਦਸੰਬਰ ਤੱਕ ਯਾਨੀ ਪੰਜ ਦਿਨ ਚੱਲਿਆ।
ਰਾਜ ਪੱਧਰ ‘ਤੇ 300 ਗਰੁੱਪਾਂ ਨੂੰ ਚੁਣਿਆ ਗਿਆ, ਜਿਨ੍ਹਾਂ ਵਿੱਚ ਤਿੰਨ ਹਜ਼ਾਰ ਤੋਂ ਜ਼ਿਆਦਾ ਡਾਂਸ ਕਲਾਕਾਰ/ਪ੍ਰਤੀਭਾਗੀ ਸਨ। ਇਸ
ਤਰ੍ਹਾਂ ਇੱਕ ਮਹੀਨੇ ਤੱਕ ਆਯੋਜਨ ਨਾਲ ਸਾਰੇ ਚਾਹਵਾਨ ਕਲਾਕਾਰਾਂ ਨੇ ਆਪਣੀ ਪ੍ਰਤਿਭਾ ਦਿਖਾਈ ਅਤੇ ਰਾਸ਼ਟਰੀ ਪ੍ਰਤੀਯੋਗਤਾ
ਦੇ ਲਈ ਪ੍ਰਦਰਸ਼ਨ ਕੀਤਾ ।
ਗ੍ਰੈਂਡ ਫਿਨਾਲੇ ਨੂੰ ਵੰਦੇ ਭਾਰਤਮ ਦੇ ਅਧਿਕਾਰਿਕ ਫੇਸਬੁੱਕ ਪੇਜ ਅਤੇ ਯੂਟਿਯੂਬ ‘ਤੇ ਪ੍ਰਤੱਖ ਦੇਖਿਆ ਜਾ ਸਕਦਾ ਹੈ।ਨਾਲ ਹੀ
ਵੈੱਬਸਾਈਟ  ਅਤੇ ਮੋਬਾਇਲ ਐਪ ‘ਤੇ ਵੀ ਇਸ ਨੂੰ ਦੇਖਿਆ ਜਾ ਸਕਦਾ ਹੈ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਖਰੀਫ ਮਾਰਕੀਟਿੰਗ ਸੀਜ਼ਨ 2020-21 ਦੌਰਾਨ ਐੱਮਐੱਸਪੀ ਸੰਚਾਲਨ
ਝੋਨੇ ਦੀ ਖਰੀਦ ਪਿਛਲੇ ਸਾਲ ਨਾਲੋਂ 24.90 ਫ਼ੀਸਦੀ ਵਧੀ
ਝੋਨੇ ਨਾਲ ਸੰਬੰਧਤ ਤਕਰੀਬਨ 57.47 ਲੱਖ ਕਿਸਾਨਾਂ ਨੂੰ ਪਹਿਲਾਂ ਤੋਂ ਚੱਲ ਰਹੇ ਚਾਲੂ ਖਰੀਫ ਮਾਰਕੀਟਿੰਗ ਸੀਜ਼ਨ ਸੰਚਾਲਨ ਦੌਰਾਨ ਐੱਮਐੱਸਪੀ ਤਹਿਤ 87391.98 ਕਰੋੜ ਰੁਪਏ ਦਾ ਲਾਭ ਮਿਲ ਚੁੱਕਾ ਹੈ
ਖਰੀਫ਼ ਦੇ ਚਾਲੂ ਮਾਰਕੀਟਿੰਗ ਸੀਜ਼ਨ  2020-21 ਦੌਰਾਨ, ਸਰਕਾਰ ਆਪਣੀਆਂ ਮੌਜੂਦਾ ਐੱਮਐੱਸਪੀ ਸਕੀਮਾਂ ਦੇ ਅਨੁਸਾਰ ਕਿਸਾਨਾਂ ਤੋਂ ਘੱਟੋ ਘੱਟ ਸਮਰਥਨ ਮੁੱਲ  'ਤੇ ਖਰੀਫ਼ 2020- 21 ਦੀਆਂ ਫਸਲਾਂ ਦੀ ਖਰੀਦ ਕਰ ਰਹੀ ਹੈ I
ਖਰੀਫ਼ ਸੀਜ਼ਨ 2020 - 21 ਲਈ ਝੋਨੇ ਦੀ ਖਰੀਦ ਪੰਜਾਬ, ਹਰਿਆਣਾ, ਉੱਤਰ ਪ੍ਰਦੇਸ਼, ਤੇਲੰਗਾਨਾ, ਉਤਰਾਖੰਡ, ਤਾਮਿਲਨਾਡੂ, ਚੰਡੀਗੜ੍ਹ, ਜੰਮੂ ਅਤੇ ਕਸ਼ਮੀਰ, ਕੇਰਲ, ਗੁਜਰਾਤ, ਆਂਧਰਾ ਪ੍ਰਦੇਸ਼, ਛੱਤੀਸਗੜ, ਓਡੀਸ਼ਾ, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ ਅਤੇ ਬਿਹਾਰ ਵਰਗੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਨਿਰਵਿਘਨ ਢੰਗ ਨਾਲ ਜਾਰੀ ਹੈ ਅਤੇ 28.12.2020 ਤੱਕ 462.88 ਲੱਖ ਮੀਟ੍ਰਿਕ ਟਨ ਖਰੀਦ ਕੀਤੀ ਗਈ ਹੈ ਜਦਕਿ ਪਿਛਲੇ ਸਾਲ ਹੁਣ ਤੱਕ 370.57 ਲੱਖ ਮੀਟ੍ਰਿਕ ਟਨ ਖਰੀਦ ਹੋਈ ਸੀ, ਜੋ ਪਿਛਲੇ ਸਾਲ ਨਾਲੋਂ 24.90 ਫ਼ੀਸਦੀ ਵਧੀ ਹੈ । 462.88 ਲੱਖ ਮੀਟ੍ਰਿਕ ਟਨ ਦੀ ਕੁੱਲ ਖਰੀਦ ਵਿਚੋਂ ਇਕੱਲੇ ਪੰਜਾਬ ਨੇ 202.77 ਲੱਖ ਮੀਟ੍ਰਿਕ ਟਨ ਝੋਨੇ ਦੀ ਖਰੀਦ ਕੀਤੀ ਹੈ ਜੋ ਦੇਸ਼ ਵਿੱਚਲੀ ਕੁੱਲ ਖਰੀਦ ਦਾ 43.80 ਫ਼ੀਸਦ ਬਣਦਾ ਹੈ ।
ਝੋਨੇ ਨਾਲ ਸੰਬੰਧਤ ਤਕਰੀਬਨ 57.47 ਲੱਖ ਕਿਸਾਨਾਂ ਨੂੰ ਪਹਿਲਾਂ ਤੋਂ ਚੱਲ ਰਹੇ ਚਾਲੂ ਖਰੀਫ ਮਾਰਕੀਟਿੰਗ ਸੀਜ਼ਨ ਸੰਚਾਲਨ ਦੌਰਾਨ ਐੱਮਐੱਸਪੀ ਤਹਿਤ 87,391.98 ਕਰੋੜ ਰੁਪਏ ਦਾ ਲਾਭ ਮਿਲ ਚੁੱਕਾ ਹੈ ।
ਇਸ ਤੋਂ ਇਲਾਵਾ, ਰਾਜਾਂ ਦੇ ਪ੍ਰਸਤਾਵ ਦੇ ਅਧਾਰ 'ਤੇ ਤਮਿਲਨਾਡੂ, ਕਰਨਾਟਕ, ਮਹਾਰਾਸ਼ਟਰ, ਤੇਲੰਗਾਨਾ, ਗੁਜਰਾਤ, ਹਰਿਆਣਾ, ਉੱਤਰ ਪ੍ਰਦੇਸ਼, ਓਡੀਸ਼ਾ, ਰਾਜਸਥਾਨ ਰਾਜਾਂ ਲਈ ਖਰੀਫ਼ ਮਾਰਕਿਟਿੰਗ ਸੀਜ਼ਨ 2020 ਲਈ 51.66 ਲੱਖ ਮੀਟ੍ਰਿਕ ਟਨ ਦਾਲ਼ਾਂ ਅਤੇ ਤੇਲ ਬੀਜਾਂ ਦੀ ਖਰੀਦ ਨੂੰ ਮਨਜ਼ੂਰੀ ਦਿੱਤੀ ਗਈ ਹੈ ਅਤੇ ਕੀਮਤ ਸਹਾਇਤਾ ਸਕੀਮ  ਦੇ ਤਹਿਤ ਆਂਧਰ ਪ੍ਰਦੇਸ਼, ਕਰਨਾਟਕ, ਤਮਿਲਨਾਡੂ ਅਤੇ ਕੇਰਲ ਦੇ ਰਾਜਾਂ ਲਈ ਕੋਪਰਾ  ਦੀ 1.23 ਲੱਖ ਮੀਟ੍ਰਿਕ ਟਨ ਖਰੀਦ ਦੀ ਪ੍ਰਵਾਨਗੀ ਵੀ ਦਿੱਤੀ ਗਈ ਸੀ । ਦੂਜੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਲਈ ਵੀ ਪੀਐੱਸਐੱਸ ਅਧੀਨ ਦਾਲ਼ਾਂ, ਤੇਲ ਬੀਜਾਂ ਅਤੇ ਕੋਪਰਾ ਦੀ ਖਰੀਦ ਦੀਆਂ ਤਜਵੀਜ਼ਾਂ ਦੀ ਪ੍ਰਾਪਤੀ 'ਤੇ ਪ੍ਰਵਾਨਗੀ ਦਿੱਤੀ ਜਾਵੇਗੀ ਤਾਂ ਜੋ ਇਨ੍ਹਾਂ ਫਸਲਾਂ ਦੇ ਐੱਫਏਕਿਊ ਗ੍ਰੇਡ ਦੀ ਖਰੀਦ ਸਾਲ 2020 - 21 ਲਈ ਸਿੱਧੇ ਰਜਿਸਟਰਡ ਕਿਸਾਨਾਂ ਤੋਂ ਕੀਤੀ ਜਾ ਸਕੇ । ਜੇਕਰ ਨੋਟੀਫਾਈਡ ਵਾਢੀ ਸਮੇਂ ਦੌਰਾਨ ਮਾਰਕੀਟ ਰੇਟ ਘੱਟੋ ਘੱਟ ਸਮਰਥਨ ਮੁੱਲ ਤੋਂ ਹੇਠਾਂ ਜਾਂਦਾ ਹੈ ਤਾਂ ਉਹਨਾ ਸੂਬਿਆਂ ਤੇ ਕੇਂਦਰ ਸ਼ਾਸ਼ਤ ਪ੍ਰਦੇਸ਼ਾਂ ਵਿੱਚ ਸੈਂਟਰਲ ਨੋਡਲ ਏਜੰਸੀ ਰਾਹੀਂ ਸੂਬੇ ਵੱਲੋਂ ਨਾਮਜ਼ਦ ਕੀਤੀਆਂ ਖਰੀਦ ਏਜੰਸੀਆਂ ਰਾਹੀਂ ਖਰੀਦ ਕੀਤੀ ਜਾ ਸਕੇ I
28. 12. 2020 ਤੱਕ ਸਰਕਾਰ ਨੇ ਆਪਣੀਆਂ ਨੋਡਲ ਏਜੰਸੀਆਂ ਰਾਹੀਂ 2,39,845.87 ਮੀਟਰਕ ਟਨ ਮੂੰਗ , ਉੜਦ, ਮੁੰਗਫਲੀ ਦੀਆਂ ਫਲੀਆਂ ਅਤੇ ਸੋਇਆਬੀਨ ਜਿਹਨਾ ਦੀ ਘੱਟੋ ਘੱਟ ਸਮਰਥਨ ਮੁੱਲ ਕੀਮਤ 1,283.95 ਕਰੋੜ ਰੁਪਏ ਬਣਦੀ ਹੈ, ਖਰੀਦੀ ਹੈ । ਇਸ ਨਾਲ ਤਾਮਿਲਨਾਡੂ, ਮਹਾਰਾਸ਼ਟਰ, ਗੁਜਰਾਤ, ਹਰਿਆਣਾ ਅਤੇ ਰਾਜਸਥਾਨ ਦੇ 1,29,760 ਕਿਸਾਨਾਂ ਨੂੰ ਫਾਇਦਾ ਪਹੁੰਚਿਆ ਹੈ ।
ਇਸੇ ਤਰ੍ਹਾਂ ਕਰਨਾਟਕ ਅਤੇ ਤਮਿਲਨਾਡੂ ਵਿੱਚ ਪਿਛਲੇ ਸਾਲ ਦੇ 293.34 ਮੀਟ੍ਰਿਕ ਟਨ ਕੋਪਰਾ ਦੀ ਖਰੀਦ ਦੇ ਮੁਕਾਬਲੇ 28.12.2020 ਤੱਕ 5089 ਮੀਟ੍ਰਿਕ ਟਨ ਦੀ ਖਰੀਦ ਕੀਤੀ ਗਈ ਹੈ ਜਿਸ ਦਾ ਐੱਮਐੱਸਪੀ 52.40 ਕਰੋੜ ਰੁਪਏ ਹੈ ਅਤੇ ਇਸ ਨਾਲ 3961 ਕਿਸਾਨਾਂ ਨੂੰ ਲਾਭ ਹੋਇਆ ਹੈ। ਕੋਪਰਾ ਅਤੇ ਉੜਦ ਦੇ ਮਾਮਲੇ ਵਿੱਚ ਇਹਨਾ ਫਸਲਾਂ ਨੂੰ ਪੈਦਾ ਕਰਨ ਵਾਲੇ ਮੁੱਖ ਸੂਬਿਆਂ ਵਿੱਚ ਇਹਨਾ ਦੇ ਭਾਅ ਘੱਟੋ ਘੱਟ ਸਮਰਥਨ ਮੁੱਲ ਤੋਂ ਉੱਪਰ ਚੱਲ ਰਹੇ ਹਨ। ਸਬੰਧਿਤ ਸੂਬੇ ਅਤੇ ਕੇਂਦਰ ਸ਼ਾਸ਼ਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਸੂਬਿਆਂ ਦੇ ਫੈਸਲਿਆਂ ਅਨੁਸਾਰ ਮਿਥੀ ਤਾਰੀਖ ਤੋਂ ਖਰੀਫ ਦੀਆਂ ਦਾਲਾਂ ਅਤੇ ਤੇਲ ਬੀਜ਼ ਫਸਲਾਂ ਸੂਬੇ ਦੀਆਂ ਮੰਡੀਆਂ ਵਿੱਚ ਆਉਣ ਦੇ ਅਧਾਰ ਮੁਤਾਬਿਕ ਖਰੀਦ ਪ੍ਰਬੰਧ ਕਰ ਰਹੀਆਂ ਹਨ
ਐੱਮ.ਐੱਸ.ਪੀ. ਅਧੀਨ ਕਪਾਹ ਦੇ ਖਰੀਦ ਕਾਰਜ ਪੰਜਾਬ, ਹਰਿਆਣਾ, ਰਾਜਸਥਾਨ ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਗੁਜਰਾਤ, ਤੇਲੰਗਾਨਾ, ਆਂਧਰਾ ਪ੍ਰਦੇਸ਼, ਉੜੀਸਾ ਅਤੇ ਕਰਨਾਟਕ ਰਾਜਾਂ ਵਿੱਚ ਨਿਰਵਿਘਨ ਚੱਲ ਰਹੇ ਹਨ। 28.12.2020 ਤੱਕ 20,391.36 ਕਰੋੜ ਰੁਪਏ ਮੁੱਲ ਦੀਆਂ 6956291 ਕਪਾਹ ਗੰਢਾਂ ਦੀ ਖਰੀਦ ਕੀਤੀ ਗਈ ਹੈ, ਜਿਸ ਨਾਲ 13,53,139 ਕਿਸਾਨਾਂ ਨੂੰ ਲਾਭ ਮਿਲਿਆ ਹੈ।
ਰਾਸ਼ਟਰਪਤੀ ਸਕੱਤਰੇਤ
ਵੈਸਾਖੀ, ਵਿਸ਼ੂ, ਰੋਂਗਲੀ ਬਿਹੂ, ਨਬ ਬਰਸ਼ , ਵੈਸ਼ਖੜੀ, ਪੁਥਾਂਡੂ ਅਤੇ ਪਿਰਾਪੂ ਦੇ ਅਵਸਰ ’ਤੇ ਰਾਸ਼ਟਰਪਤੀ ਦੀਆਂ ਸ਼ੁਭਕਾਮਨਾਵਾਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਵੈਸਾਖੀ, ਵਿਸ਼ੂ, ਰੋਂਗਲੀ ਬਿਹੂ, ਨਬ ਬਰਸ਼ , ਵੈਸ਼ਖੜੀ, ਪੁਥਾਂਡੂ ਅਤੇ ਪਿਰਾਪੂ ਦੇ ਅਵਸਰ ’ਤੇ ਦੇਸ਼ਵਾਸੀਆਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ। ਇਹ ਤਿਉਹਾਰ ਦੇਸ਼ ਦੇ ਵਿਭਿੰਨ ਹਿੱਸਿਆਂ ਵਿੱਚ 13 ਅਤੇ 14 ਅਪ੍ਰੈਲ, 2020 ਨੂੰ ਮਨਾਏ ਜਾ ਰਹੇ ਹਨ। ਆਪਣੇ ਸੰਦੇਸ਼ ਵਿੱਚ ਰਾਸ਼ਟਰਪਤੀ ਨੇ ਕਿਹਾ–
“ਵੈਸ਼ਾਖੀ, ਵਿਸ਼ੂ, ਰੋਂਗਲੀ ਬਿਹੂ, ਨਬ ਬਰਸ਼ , ਵੈਸ਼ਾਖੜੀ, ਪੁਥਾਂਡੂ ਅਤੇ ਪਿਰਾਪੂ ਦੇ ਸ਼ੁਭ ਅਵਸਰ ’ਤੇ, ਮੈਂ ਭਾਰਤ ਅਤੇ ਵਿਦੇਸ਼ਾਂ ਵਿੱਚ ਰਹਿ ਰਹੇ ਸਾਥੀ ਨਾਗਰਿਕਾਂ ਨੂੰ ਹਾਰਦਿਕ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਇਹ ਤਿਉਹਾਰ, ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਵਿੱਚ ਨਿਹਿਤ ਏਕਤਾ ਦੇ ਪ੍ਰਤੀਕ ਹਨ ਅਤੇ ਅੰਨਦਾਤਾ ਕਿਸਾਨਾਂ ਪ੍ਰਤੀ ਸਾਡੇ ਸਨਮਾਨ ਦਾ ਅਵਸਰ ਵੀ ਹਨ। ਕਿਸਾਨ, ਹਮੇਸ਼ਾ ਸਾਡੀ ਕ੍ਰਿਤੱਗਤਾ ਦੇ ਕੇਂਦਰ ਵਿੱਚ ਹੋਣੇ ਚਾਹੀਦੇ ਹਨ ਕਿਉਂਕਿ ਉਹ ਸਾਡੇ ਲਈ ਕੇਵਲ ਅਨਾਜ ਹੀ ਨਹੀਂ ਉਗਾਉਂਦੇ ਬਲਕਿ ਆਪਣੀ ਅਣਥੱਕ ਮਿਹਨਤ ਨਾਲ ਸਾਨੂੰ ਖੁਰਾਕ ਸੁਰੱਖਿਆ ਅਤੇ ਖੁਸ਼ਹਾਲੀ ਵੀ ਪ੍ਰਦਾਨ ਕਰਦੇ ਹਨ।
ਇਸ ਸਮੇਂ, ਅਸੀਂ ਸਾਰੇ ਕੋਵਿਡ-19 ਦੇ ਰੂਪ ਵਿੱਚ ਆਏ ਬੇਮਿਸਾਲ ਸੰਕਟ ਦਾ ਦ੍ਰਿੜ੍ਹਤਾ ਨਾਲ ਸਾਹਮਣਾ ਕਰ ਰਹੇ ਹਾਂ। ਆਓ, ਇਸ ਵਰ੍ਹੇ ਇਨ੍ਹਾਂ ਤਿਉਹਾਰਾਂ ਦੇ ਅਵਸਰ ’ਤੇ ਅਸੀਂ ਸਾਰੇ ਇਹ ਸੰਕਲਪ ਲਈਏ ਕਿ ਅਸੀਂ ‘ਸੋਸ਼ਲ ਡਿਸਟੈਂਸਿੰਗ’ ਅਤੇ ਉਚਿਤ ਸਾਵਧਾਨੀ ਦਾ ਪਾਲਣ ਕਰਾਂਗੇ ਅਤੇ ਆਪਣੀ ਇਕਜੁੱਟਤਾ ਅਤੇ ਸਮੂਹਿਕ ਸੰਕਲਪ ਦੇ ਬਲ ’ਤੇ ਕੋਰੋਨਾ ਵਾਇਰਸ ਨੂੰ ਹਰਾ ਦੇਵਾਂਗੇ।”
Click here for the President’s message in Hindi